《和介甫寄安丰张公仪之什》
宋代·金君卿

前贤立事岂徒然，惠政须教振古传。
芍水灌余三万顷，楚人祠已二千年。
近闻令尹开新{左片右臿}，不避风波上小船。
堤筑已完舆颂洽，去时民吏重留连。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。